“QIZILQUMNODIRMETALLOLTIN” DAVLAT KONSERNINI TUGATISH VA NAVOIY KON-METALLURGIYA KOMBINATI FAOLIYATINI TASHKIL ETISH MASALALARI TOʻGʻRISIDA
(resolution, 2024-07-04)

Oʻzbekiston Respublikasi Prezidentining “Xoʻjalik boshqaruvi organlari tizimini takomillashtirish toʻgʻrisida” 2003-yil 22-dekabrdagi PF-3366-son Farmonini bajarish yuzasidan va Navoiy kon-metallurgiya kombinati faoliyati samaradorligini oshirish maqsadida Vazirlar Mahkamasi qaror qiladi: 1. “Qizilqumnodirmetalloltin” davlat konsernini tugatish komissiyasi 1-ilovaga muvofiq tarkibda tuzilsin. Komissiya “Qizilqumnodirmetalloltin” davlat konsernini tugatish bilan bogʻliq masalalarni qonun hujjatlarida belgilangan tartibda amalga oshirsin. 2. Navoiy davlat konchilik instituti budjetdan moliyalashtirish manbalari saqlab qolingan holda Navoiy kon-metallurgiya kombinati tasarrufiga berilsin. 3. Oʻzbekiston Respublikasi Davlat mulki qoʻmitasi “Qizilqumnodirmetalloltin” davlat konserni tarkibiga kirgan 2-ilovaga muvofiq korxonalar aksiyalari davlat paketlari va aktivlarining 2004-yilda, belgilangan tartibda xususiylashtirilishini taʼminlasin. 4. Navoiy kon-metallurgiya kombinati tizimining tashkiliy tuzilmasi 3-ilovaga muvofiq maʼqullansin. Belgilansinki, ilgari “Qizilqumnodirmetalloltin” davlat konserni tarkibiga kirgan 3-ilovaga muvofiq korxonalar Navoiy kon-metallurgiya kombinati bilan oʻzaro hamkorlikni xoʻjalik shartnomalari asosida amalga oshiradilar. 5. Navoiy kon-metallurgiya kombinati: kombinatning tashkiliy tuzilmasini hamda boshqaruv va muhandis-texnik xodimlarining cheklangan soni 6634 kishidan, shu jumladan boshqaruv apparati xodimlari soni 325 kishidan iborat boʻlishidan kelib chiqqan holda boshqaruv apparati tuzilmasini tasdiqlasin; bir oy muddatda korxonaning yangi tahrirdagi ustavini ishlab chiqsin va uning belgilangan tartibda roʻyxatdan oʻtkazilishini taʼminlasin. 6. Belgilab qoʻyilsinki, Navoiy kon-metallurgiya kombinatining bosh direktori Oʻzbekiston Respublikasi Vazirlar Mahkamasining qarori bilan tayinlanadi va u maishiy taʼminot, tibbiy va transport xizmati koʻrsatish shart-sharoitlariga koʻra Oʻzbekiston Respublikasi vazirining birinchi oʻrinbosariga, uning oʻrinbosarlari esa — vazir oʻrinbosarlariga tenglashtiriladi. 7. Oʻzbekiston Respublikasi Iqtisodiyot vazirligi, Moliya vazirligi, boshqa vazirliklar va idoralar oʻn kun muddatda ushbu qarorda nazarda tutilgan tashkiliy tadbirlardan kelib chiqqan holda 2004-yil uchun iqtisodiy koʻrsatkichlarga tegishli oʻzgartirishlar kiritsinlar. 9. Vazirlar Mahkamasining 1994-yil 21-iyuldagi 279–f-son farmoyishi oʻz kuchini yoʻqotgan deb hisoblansin. Oʻzbekiston Respublikasi Hukumatining 4-ilovaga muvofiq ayrim qarorlariga oʻzgartirishlar kiritilsin. 10. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Oʻ.T. Sultonov zimmasiga yuklansin. 2. Vazirlar Mahkamasining “Chimyon-Chorvoq zonasi tabiiy boyliklarini saqlash hamda hududni oʻzlashtirishga kompleks va izchillik bilan yondoshishni taʼminlash chora-tadbirlari toʻgʻrisida” 2000-yil 10-martdagi 83-son qaroriga 4-ilovaning 29-bandidagi “Qizilqumnodirmetalloltin” konserni Oʻrta Osiyo sanoat texnologiyasi loyiha-qidiruv ilmiy-tadqiqot instituti” soʻzlari “Oʻzbekiston geotexnologiya loyiha-qidiruv va ilmiy-tadqiqot instituti (UzGEOTEXLITI)” soʻzlari bilan almashtirilsin. 4. Vazirlar Mahkamasining “Don resurslari va unning bozor fondidan yanada oqilona va tejamli foydalanish chora-tadbirlari toʻgʻrisida” 2001-yil 14-sentabrdagi 374-son qarorining 7-bandidagi “Qizilqumnodirmetalloltin” konserni” soʻzlari “Navoiy kon-metallurgiya kombinati” soʻzlari bilan almashtirilsin. 5. Vazirlar Mahkamasining “Tabiiy gaz yetkazib berish va uning uchun hisob-kitob qilish tizimini yanada takomillashtirish toʻgʻrisida” 2002-yil 20-martdagi 90-son qaroriga 1-ilovaning “Oʻztransgaz” AKning magistral gaz quvurlariga toʻgʻridan-toʻgʻri chiqadigan ulgurji isteʼmolchilar” ustunidan “Qizilqumnodirmetalloltin” davlat konserni” soʻzlari chiqarib tashlansin. 8. Vazirlar Mahkamasining “Yarmarka savdosini tashkil etishni takomillashtirish chora-tadbirlari toʻgʻrisida” 2002-yil 13-noyabrdagi 391-son qaroriga 5-ilovadagi “Gʻulomov S.Q. — “Qizilqumnodirmetalloltin” davlat konserni raisining oʻrinbosari” soʻzlari “Gʻulomov S.Q. — Navoiy kon-metallurgiya kombinatining Toshkent shahridagi vakolatxonasi rahbari” soʻzlari bilan almashtirilsin.